open-index/open-wikipedia-markdown huggingface dataset:
Guadalupe Victoria

**Guadalupe Victoria** (født 1786 i Tamazula, død 21. mars 1843) var Mexicos første president. Hans egentlige navn var **José Miguel Ramón Adaucto Fernández y Félix** og han fungerte som president i perioden fra 1824 til 1829. Han var også medlem av landets provisoriske regjering 1823–1824 etter Det første meksikanske keiserrikets fall.

## Eksterne lenker
* Om Guadalupe Victoria på www.mexconnect.com
*
Plinsen

**Plinsen** (slavisk *bliny*) er en type pannekaker som brukes i Sachsen i Tyskland. Ordet er av samme rot som det russiske bliny.

Røra lages av mjøl, egg, mjølk og salt. Hvis kvarg er tilsatt røra, snakker en om *Quarkplinsen*. Røra er ofte tilsatt hevingsmiddel (gjær eller natron). Plinsen serveres med sukker, eplemos eller syltetøy, men kan også fylles med ost, skinke og grønnsaker.
Pierrick Fédrigo

**Pierrick Fédrigo** (født 30. november 1978) er en profesjonell fransk syklist. Han sykler for laget Bretagne-Séché Environnement. Fédrigo har vunnet fire etapper i Tour de France (2006, 2009, 2010 og 2012). Han vant også GP Ouest-France i 2008.

## Meritter

;2002
:Etappeseier Tour du Limousin
:Etappeseier Paris-Corrèze
;2003
:Etappeseier Tour de l'Avenir
;2004
:Sammenlagt og etappeseier Tour du Limousin
;2005
:Sammenlagt Dunkerque 4-dagers
:Cholet – Pays de Loire
: Fransk mester på landevei
;2006
:Etappeseier Dunkerque 4-dagers
:Etappeseier Tour du Limousin
:Etappeseier Tour de France (14. etappe)
;2007
:Sammenlagt Tour du Limousin
;2008
:Etappeseier Dunkerque 4-dagers
:Etappeseier Catalonia rundt
:GP Ouest-France
;2009
:Etappeseier Dunkerque 4-dagers
:Etappeseier Critérium du Dauphiné Libéré
:Etappeseier Tour de France (9. etappe)
;2010
:Sammenlagt og etappeseier Critérium International
:Etappeseier Tour de France (16. etappe)
;2012
:Etappeseier Critérium International
:Etappeseier Tour de France (15. etappe)
;2013
:Paris–Camembert
;2015
:Cholet-Pays de Loire

## Referanser


## Eksterne lenker
* 
*
Quarkkäulchen

**Quarkkäulchen** er en type potetlapper som brukes i Sachsen i Tyskland.

Røra lages av revne poteter tilsatt kvarg, egg og mjøl, og smaksettes med sukker, vaniljesukker, rosiner eller revet sitronskall. Lappene stekes i klarnet smør og serveres varme, vanligvis med sukker eller eplemos.

## Referanser
Meißner Fummel

**Meißner Fummel ** er et bakverk som regnes som en spesialitet for byen Meißen i Sachsen i Tyskland. 

Meißner Fummel er en stor vannbakkels som er glasert med eggehvite og bestrødd med melis.
 
Sagnet forteller at postrytteren mellom Meißen og Dresden ofte kom fram til Dresden med skadd post, og det ble sagt at grunnen var at han skjenket seg for hyppig på vertshusene undervegs. Kurfyrsten, som var lei av dette, ville stille postrytteren på en prøve. Han beordra bakerlauget i Meißen å finne opp et bakverk som var så skjørt at det ville skades ved den minste grad av skjødesløs behandling. Ei pakke med en Meißner Fummel ble så sendt til Dresden. En versjon av sagnet sier at postrytteren bestod prøva, da han ved framkonsten tok et strå og blåste opp det flatklemte bakverket.

I dag er det skikk å kjøpe med seg en Fummel fra Meißen og forsøke å bringe den med seg uskadd hjem. Det skal bringe lykke.
Leipziger Lerche

**Leipzigerlerker** – **Leipziger Lerchen** – er en type småkaker som har sitt opphav i den tyske byen Leipzig.

Gjennom århundrer var småfugl – spesielt sanglerker – en ettertrakta rett i Leipzig og Sachsen. Lerkene sto til tider så høgt i pris, og fangsten var så omfattende at sangfuglbestanden begynte å minke merkbart. Utover på 1800-tallet engasjerte dyrevernkretser seg mot småfuglfangsten, og i 1876 innførte kong Albert I av Sachsen forbud mot lerkefangst.

Oppfinnsomme bakere i Leipzig introduserte da en kake som i form kunne minne om oppbundne lerker, og dermed gi borgerne en smak av gode, gamle dager. Kakene har bunn av mørdeig eller butterdeig og fyll av mandler, nøtter og jordbærsyltetøy; eventuelt også tilsatt brandy, rom eller kanel. «Leipziger Lerche» er siden 2004 en beskytta betegnelse.

## Referanser


## Eksterne lenker
*
Amefurikozô

**Amefurikozô** (雨降り小僧, あめふりこぞう) er en værånd fra japansk mytologi, i form av et barn som bærer en papirlykt og en hatt laget av en gammel paraply. Den sies å være i Ushis tjeneste. Ushi er en kinesisk regngud, og Amefurikozô har derfor evnen til å forårsake regn.

## Se også

* Overnaturlige vesener

## Eksterne lenker
* En statue av Amefurikozô
Jacob Calmeyer

**Jacob Mathias Calmeyer** (født 30. oktober 1802 i Frederikshald, død 3. august 1883 i Christiania) var en norsk maler. Han fikk sin første kunstneriske utdannelse under Heinrich August Grosch, Hans Ditlev Franciscus von Linstow og Jacob Munch ved Den kgl. Tegneskole i Christiania i 1819–1821. Senere studerte han ved Kunstakademiet i København under C.W. Eckersberg og ved kunstakademiet i Dresden under den norske nasjonalromantikkens far I.C. Dahl. 

## Galleri

Fil:Sørelven kirke på Søndmør029.jpg|Litografi av «Sønelvens Kirke i Søndmør» av Jacob Mathias Calmeyer fra *[[Norge fremstillet i Tegninger]]*
Fil:Johan Sebastian Welhaven Calmeyer.jpg|Portrett av Johan Sebastian Welhaven
Fil:Michael Sars.jpg|Portrett av Michael Sars


## Referanser


## Kilder
* Norsk kunstnerleksikon, b.1 : A-G, side 382-384, digital utgave
59 (tall)

**59** (**femtini**, også skrevet *niogfemti* på riksmål) er det naturlige tallet som kommer etter 58 og kommer før 60.
59 er også et primtall, det neste primtallet er 61. 59 er et oddetall.

59 er atomnummeret til praseodym.

59 er LIX i romertall.
61 (tall)

**61** (**sekstien**, også skrevet *enogseksti* på riksmål) er det naturlige tallet som kommer etter 60 og kommer før 62. 
61 er også et primtall, det neste primtallet er 67.

61 er et oddetall.

61 er atomnummeret til Promethium.

61 er LXI i romertall.
Eventyrbrus

**Eventyrbrus** er en rød brus som lages av Ringnes. Den ble opprinnelig produsert og tappet av Nordlandsbryggeriet, men produksjonen i Bodø opphørte i 2000. 

Den selges hele året. Utenpå hver flaske er det et bilde som viser et motiv fra norske eventyr. 

Ingredienser: Vann, sukker, karbondioksid,
syre (E330), aroma, farge (E163, E150d),
konserveringsmiddel (E211).

En periode ble det i Norge solgt en variant, et konkurrerende produkt kjent som Donald-brus. Begge merkene hadde smak av syntetisk bringebær.
Homer’s Night Out

**«Homer's Night Out»** er en episode fra sesong 1 i *[[The Simpsons]]*. Den handler om at Bart får et spionkamera og tar et bilde av Homer utro.

## Handling

Marge og Homer snakker lett sammen på morgenen. Homer finner ut at han veier 108 kilo. «Fra nå av skal jeg trene, hver dag», sier han. Imens ser Bart Simpson et lite kamera laget for spionasje. Han finner fram penger og kjøper kameraet via postordre.

Det er en annen dag og Homer veier seg. «Ånei, 108,5! Jeg er en hval! Hvorfor er jeg født med en svakhet for mellommåltider? Fra nå av skal jeg trene hver morgen». Han nevner for Marge at det er en fest på jobben på fredag. Marge er skeptisk, men Homer forteller at det blir som et teselskap.

Etter 6 måneder får Bart spionkameraet sitt.

Mens Homer går på utdrikningslag, er resten av familien på restaurant. Bart bestiller blekksprut med ekstra tentakler. Han liker imidlertid ikke maten og ber om å gå fra bordet. Etter å ha vært på toalettet går Bart til rommet ved siden av, der Homer er på fest. På festet har det akkurat kommet en kvinnelig lettkledd danser, og Homer danser flørtende med henne. Da kommer Bart inn, og tar bilde med spionkameraet sitt.

Bart blir medlem i en fotografi-klubb med Martin Prince. Der framkaller han bildet. Under tvil gir han fotografiet til Milhouse Van Houten, som sverger på å ikke lage flere kopier, en kopi. Milhouse klarer imidlertid ikke å holde på det og bildet blir raskt spredd. Bildet går fra barna til foreldrene, foreldrene sprer det på jobben. Til slutt er bildet hos navn som pastor Timothy Lovejoy, Montgomery Burns og til slutt Marge Simpsons, som blir rasende.

Homer blir utvist fra huset og drar trist på Moe's Tavern. Etter noen dager med snuskete liv, drar han hjem til Marge. Marge er fremdeles sur. Hun sier at Homer skal ta Bart med til denne magedanseren og vise ham at hun har et ordentlig liv og ordentlige følelser. De leter lenge og til slutt finner de «prinsesse Kashmir». Det hele går ikke som planlagt og Homer ender opp dansende med resten. Han kommer imidlertid på hva han kom for og roper at de skal stoppe musikken. Homer forteller at disse kvinnene ikke er objekter, men våre mødre, våre barn. Dette resulterer at publikum drar sin vei til deres familie og Homer får Marge igjen. Som en Simpsons-episode nesten alltid er, ble det en lykkelig slutt.

## Trivia
*Homer veier 108 kilo
*Første gang vi ser Carl og Lenny. Stemmene deres er allikevel annerledes enn dagens
*Første gang vi ser Apu
*Når Homer og Barney Gumble ser ut vinduet, er lysene lik formen på Marges sinte fjes
*Ifølge Mr. Burns er 50% av strømforbrukerne kvinner
*Prinsesse Kashmir er også kjent som April Flowers, men hennes virkelige navn er Shauna Tifton.
*Prinsesse Kashmir er også sett i episoden Lisa's Pony, der hun dater Apu.
Zashiki-warashi

**Zashiki-warashi** (座敷童), også kjent som *Zashiki-bokko* (座敷童子), er en japansk yokai. Navnet kommer av *"zashiki"*, et tradisjonelt rom i et ryokan; og *"warashi"* eller *"bokko"*, som er gammeldagse former for *barn* eller *unge kvinner*.

Det sies at hvis en zashiki-warashi bosetter seg i et hus, vil den bringe lykke til dets beboere. Men skulle en zashiki-warashi forlate huset, vil det raskt falle i ruin. Dette er inngrodd i den japanske kulturen, at mange firmaer, i et forsøk på å få overført noe av dette hellet, faktisk bygger oppholdssteder til disse åndene. Dette kan virke fåfengt med tanke på at zashiki-warashi foretrekker gamle bygninger, og bare bosetter seg i hus hvor det allerede bor folk. 

For å tiltrekke og bevare en zashiki-warashi, er det viktig at ånden får oppmerksomhet, blir satt pris på, og blir tatt ordentlig vare på – litt på samme måte som man ville oppdratt et barn, men for mye oppmerksomhet kan drive den vekk. Ettersom zashiki-warashi har et barnslig vesen, liker den harmløse skøyerstreker. Når dette skjer, er det best å snakke forsiktig til ånden og tilgi skøyerstreken. 

Som oftest vil zashiki-warashi operere på et astralt plan, og bare materaliseres hvis noe skjer, som at en av husets beboere er i stor fare, eller at selve boligen trues.

## Se også

* Japansk mytologi
* Yūrei
* Ubume
* Onryō

## Referanser
Fossum hovedgård (Skien)

**Fossum Hovedgård** er en herregård nord for Skien. Den er en rosa palélignende bygning i empirestil. Fossum er omtalt og avbildet i en rekke bøker om norske storgårder. 

Gården har fra 1739 tilhørt medlemmer av slekten Løvenskiold.

## Et storslått eidsvollsmannshjem
Fossum Jernverk var hjemmet til Severin  Løvenskiold (1777-1856), en av de sentrale eidsvollsmenn, tilhørende Unionspartiet. Han overtok Fossum i 1799 og starter arbeidet med et nytt gårdsanlegg i 1804. Arkitekten var Christian Collett. Han påbegyndte hovedbygningen, men ble erstattet av Gottfred Böydler i 1811. Fasaden ble formentlig tegnet av C.F. Hansen eller hans kontor. Hovedbygningen var såvidt under tak da Løvenskiold måtte representere Bratsberg amt på Eidsvoll. Først i 1818 stod hele hovedbygningen ferdig. 

Hovedgården fremstår utvendig og til dels innvendig som opprinnelig, og er et av empiretidens hovedanlegg i Norge.


Fil:Fossum jernverk i Gjerpen sogn038.jpg|Hovedgården og Jernverket
Fil:Fossum Nordre, Telemark - Riksantikvaren-T160 01 0061.jpg|Hovedbygningen fra havesiden
Fil:Fossum Nordre, Telemark - Riksantikvaren-T160 01 0082.jpg|Hovedbygningen sett fra siden
Fil:Fossum Nordre, Telemark - Riksantikvaren-T160 01 0063.jpg|Hovedbygningens fasade


## Litteratur
*J.L. Quisling: *Gjerpen – En bygdebok – Gaardshistorie I*, Kristiania 1921
* Jo Sellæg: *Severin Løvenskiold og Fossum Verk i Skien, *i Jørn Holme (red.): *De kom fra alle kanter - Eidsvollsmennene og deres hus, *Cappelen Damm 2014

## Se også
*Fossum Jernverk
*Liste over Norges største grunneiere

## Referanser


## Eksterne lenker
* Løvenskiold Fossum Hovedgård
* .
Programvareutvidelse

En **programvareutvidelse** (engelsk: *plug-in*) er en tilleggsmodul som er utviklet for å tilby ekstra funksjonalitet til et eller flere programmer.

I Windows-verden er det vanlig å tilby koding av en DLL med en spesifikt grensesnitt.  
Mange programmer benytter et system for å tilby utvidelser. Python er et eksempel.
67 (tall)

**67** (**sekstisju**, også skrevet *syvogseksti* på riksmål) er det naturlige tallet som kommer etter 66 og kommer før 68.
67 er også et primtall, det neste primtallet er 71. 

67 er et oddetall.

67 er atomnummeret til grunnstoffet Holmium.

67 er LXVII i romertall.

67 er blitt et populært tall i moderne «meme» kultur.

## Referanser
Raiju

**Raiju** (*«tordendyr»*) er en demon fra japansk mytologi. Kroppen består av enten lyn eller ild, og kan ta form av en ulv, en katt, en rev, en tanuki, en tiger, en leopard, en hund, en snømus, en kanin, en rotte, en bjørn, en hjort, en villsvin, en okse, en neshorn, en sjøpattedyr (slik som en delfin, en hval, en sel). Den kan også sveve som et kuleformet lyn eller en ildkule. Ropet lyder som torden.

Raiju er følgesvennen til Raiden, den shintoistiske lynguden. Selv om demonen stort sett er rolig og harmløs, blir den opphisset i tordenvær, og hopper rundt i trær, marker og bygninger. Det sies at trær som er truffet av lynet, har blitt klort opp av Raijus klør.

Raiju har det også med å sove i folks navler. Dette får Raiden til å skyte piler på Raiju for å vekke ham, og dermed skade de menneskene Raiju hviler på. Overtroiske mennesker sover derfor ofte på magen når det er dårlig vær. Noen legender hevder at Raiju bare legger seg i navlene til folk som sover utendørs.

Flere skapninger i anime og manga er inspirert av Raiju, som for eksempel Raikou og Raichu fra Pokémon, og tordenkortet fra Cardcaptor Sakura. Demonen figurerer også i PS2-spillet Shin Megami Tensei: Lucifer's Call.

## Referanser
Serin

**Serin** er en ikke-essensiell aminosyre. Den finnes naturlig i menneskekroppen. I glykoproteiner kan serin formidle bindingen mellom karbohydrat og protein.

Serins molare masse er 105,093 g·mol−1. Den internasjonale forkortelsen er S eller Ser og formelen er NH2CHCH2OHCOOH
Tripoli (Libanon)

:**''Tripoli** finnes også andre steder.*


*'Tripoli** eller **Tripolis** ([[arabisk språk|arab.]] **(طرابلس (الشرق*' *Tarābulus*,  *Trāblus'') er Libanons nest største by. Den er det nordlige Libanons hovedby, og ligger ved kysten ca. 85 km nord for Beirut. Innbyggertallet er på omkring 500&nbsp;000. Sunnimuslimer utgjør 80 prosent av den befolkningen. Landets nest største havn er her.

Byen er administrasjonssete for distriktet Tripoli i guvernementet Nord-Libanon.

## Historie
Tripoli ble grunnlagt på 800-tallet f.Kr. som et fønikisk handelssted. I 539 f.Kr. ble byen likesom de andre fønikiske bystatene erobret av perserne. I 333/332 f.Kr. erobret Aleksander den store området. Etter hans død ble byen del av Seleukideriket og nøt da utstrakt autonomi. I 64 f.Kr. ble Fønikia og Syria erobret av Pompeius og innlemmet i Romerriket. I 636 fulgte araberne og i 1071 seldsjukkene.

I middelalderen var byen fra 1109 til 1289 hovedstad i grevskapet Tripoli, som var den sist grunnlagte og minste av de såkalte korsfarerstatene.
## Eksterne lenker
* 
* www.tripoli-city.org
* Tripoli-Lebanon.com
Jbeil

**Jbeil**, bedre kjent som **Byblos**, er en eldgammel havneby i Libanon, rundt 37 km nord for Beirut. Den er en av de byer som anser seg *verdens eldste kontinuerlig befolkede by*, og allerede på fønikernes tid ble den ansett som urgammel. Forskere mener at stedet hadde bosetning allerede 5000 år f.Kr. 

Jbeil er administrasjonssete for distriktet Jbeil i guvernementet Kesweran-Jebeil.

## Litteratur
* Jidéjian, Nina (1968). *Byblos through the ages*, Dar al-Machreq, Beyrouth
* Thiollet, Jean-Pierre (2005). *Je m'appelle Byblos*, H & D éditions, Paris

## Eksterne lenker
*
Qana

**Qana** (arabisk:**قـانـا**) er en landsby i det sydlige Libanon sydøst for byen Tyr. Den er mest kjent for et israelsk bombardement som i 1996 førte til mange sivile omkomne i byen som den gang lå innen UNIFIL-området. Under Israel–Libanon-krisen 2006 fant i juli atter et israelsk bombardement sted, som også kostet mange sivile livet.

## Qana i Bibelen?
Qana er en av kandidatene for å være det sted der Johannesevangeliets *bryllupet i Kana* stod. Når dette kandidaturet står så sterkt at det fremdeles nevnes (det finnes nemlig en landsby ved navn Kana i Galilea, nokså nær Jesu hjemby Nasaret), skyldes det, foruten navnet, at kirkehistorikeren Eusebius av Caesarea (300-tallet) mente at det omtalte vinunderet fant sted ikke så langt fra Sidon. Utgravninger har gitt noen andre indikasjoner som gjør at man særlig i Libanon legger stor vekt på denne hypotesen.

## [[Angrepet mot Qana 18. april 1996]]
18. april 1996 ble byen bombet av Israel under en konflikt med Hizbollah. 102 sivile som søkte tilflukt i en UNIFIL-base, ble drept. Dette skjedde under Israels militæroffensiv operasjon Vredens druer. Ved en senere granskning konkluderte FN i sin rapport at angrepet var tilsiktet.

## [[Angrepet mot Qana 30. juli 2006]]
30. juli 2006 angrep Israel et boligområde i Qana, og politiet i Libanon oppga minst 54 sivile drepte, hvorav 37 barn. Ifølge opplysninger fra Sky News var flere av barna handikappede som søkte tilflukt i en bygning som var hovedmålet for angrepet.

## Se også
*Kana

## Referanser
Estlands herrelandslag i fotball

**Estlands herrelandslag i fotball** er det nasjonale fotballaget til Estland, og dette landslaget blir administrert av Estlands fotballforbund. Det estiske fotballforbundet ble stiftet i 1921, og de ble medlem av FIFA i 1923. Landet har aldri kvalifisert seg til noe VM-sluttspill. Nasjonalstadion er A. Le Coq Arena i Tallinn.

## VM-resultater

## EM-resultater

## Flest landskamper

## Se også
* Estlands kvinnelandslag i fotball

## Litteratur
* Olsen, Egil Roger (2002): *Drillos verden*. Kagge Forlag AS, Oslo. ISBN 82-489-0244-7

## Eksterne lenker
* 
* Hjemmeside til estiske fotballforbundet
*  FIFAs profil om Estland
*  Oversikt over estiske spillere som har flest landskamper og landslagsmål (RSSSF)
Nordøstpassasjen

**Nordøstpassasjen**, i nyere tid også kalt **Nordlige sjørute** (på russisk: Северный морско́й путь, *Severnyj morskoj put*) er sjøveien mellom Europa og østkysten av Asia nord for Asia.

Passasjen er kun seilbar om sommeren på grunn av gjenising om vinteren.

Flere kjente oppdagelsesreisende som Willem Barents og Vitus Bering lette etter passasjen. Første gjennomseiling i fulle lengde ble gjennomført av den finlandssvenske oppdageren Adolf Erik Nordenskiöld med skipet «Vega». Han forlot Göteborg 4. juli 1878, og satt fast i isen i begynnelsen av september rett vest for Kapp Chelagskij, noen få dagsreiser fra Beringstredet. I juli 1879 var gjennomseilingen fullført. Gjennomseiling nummer to drøyde førti år. Roald Amundsen seilte fra Oslo 24. juni 1918 med «Maud», og nådde Nome i Alaska 27. juli 1920. 

I august 2009 var passasjen isfri. Trond Aasvoll, Hans Fredrik Haukland og Finn Andreassen gjentok Amundsens bragd, og gjennomførte seilingen med den 36 fot store "RX II". I september 2009 seilte for første gang to lasteskip gjennom passasjen, uten hjelp av isbrytere.

## Se også
* Nordvestpassasjen

## Eksterne lenker
* 

## Referanser
Pollenmeteoritten

**Pollenmeteoritten** er en meteoritt som ble funnet i Pollen i Nordsjona 6. april 1942.

Meteoritten er 253,6 gram tung, og består av olivin, serpentin og nikkeljern.

Steinen oppbevares ved Tromsø museum.

## Litteratur
*
71 (tall)

**71** (**syttien**, også skrevet *enogsytti* på riksmål) er det naturlige tallet som kommer etter 70 og kommer før 72.
71 er et primtall og sammen med 73 danner de et tvillingprimtall, det neste primtallet er 73.

71 er et oddetall.

71 er atomnummeret til lutetium.
Damour

**Damour** er en libanesisk kristen kystby ca. 18 km sør for Beirut. Byen ble verdenskjent i januar 1976 under den libanesiske borgerkrig da den ble angrepet av militante fra palestinske organisasjoner og Den libanesiske nasjonale bevegelse (LNM).
Jezzine

**Jezzine** er en by i fjellene i det sørlige Libanon. Den har en foss med et 40 m fritt vannfall, og attraksjoner som Antoniusklosteret og Serail.

Jezzine er administrasjonssete for distriktet Jezzine i guvernementet Sør-Libanon.
Johan Gunder Adler

**Johan Gunder Adler** (1784–1852) var en dansk lektor, forfatter og statsmann. Han er særlig kjent for sin rolle i Norge i 1814 da han og Christian Magnus Falsen utformet det første utkastet til Norges Grunnlov.

## Bakgrunn
Adler var sønn av bødkermester Adolf Adler og hans ektefelle Ingeborg f. Lund. Han studerte ved Københavns Universitet i 1803–1804. Under slaget om København i 1807 gjorde han tjeneste i Kongens Livjægerkorps. Deretter arbeidet han noen år i København som lærer inntil han overtok stillingen som bestyrer av skolen «Christian Augusts Minde» i Frederikshald – nåværende Halden – i 1812. Han underviste i fransk, tysk, historie, matematikk og engelsk. Stattholder Christian Frederik skal ha besøkt skolen i Halden mens Adler underviste der.

## 1814 og årene etter
I februar 1814 utformet han og Falsen det første utkastet til Grunnloven, *Udkast til en Konstitution for Kongeriget Norge*. Utkastet ble trykket i Niels Wulfsbergs *[[Journal for Lovgivning, Rigsforsamling og Politik]]* og var tilegnet prinsregenten Christian Frederik som gjennomleste og forsynte det med kritiske bemerkninger. Forfatningsutkastet var inspirert av den franske grunnloven fra 1791, den amerikanske uavhengighetserklæringen av 1776 og USAs grunnlov fra 1787. Ifølge Lars Roar Langslet var det Adler som skrev de sentrale delene av grunnlovsutkastet (forfatning, valgforsamlinger og regjeringsform) mens Falsen tok seg av de mer «tekniske» delene om rettspleie, forsvar, finanser og skoleverk. Adler var også til stede på Eidsvoll som Christian Frederiks assistent.

Etter at Christian Frederik var valgt til norsk konge ble Adler 28. juli formelt utnevnt til kongens kabinettsekretær. Da Christian Frederik frasa seg tronen og returnerte til Danmark senhøsten samme år fulgte Adler med.

I 1815 ble Christian Frederik utnevnt til guvernør over Fyn og Adler var hans nærmeste medarbeider i denne perioden. Etter at Frederik VI døde i 1839 og Christian Frederik overtok som konge under navnet Christian VIII ble Adeler utnevnt til kabinettsekretær, en stilling han hadde til kongen døde i 1848.

I 1842 mottok Adler storkorset av Æreslegionen og året etter ble han dekorert med storkors av Dannebrogordenen.

Adler døde under et kuropphold i Hof i Bayern og ble gravlagt samme sted. I Halden er en gate oppkalt etter ham i bydelen Os, Lektor Adlers gate.

## Referanser
73 (tall)

**73** (**syttitre**, også skrevet *treogsytti* på riksmål) er det naturlige tallet som kommer etter 72 og kommer før 74.

73 er et primtall og sammen med 71 danner de et tvillingprimtall, det neste primtallet er 79.

73 er det 21. primtallet.

73 er et oddetall.

73 er atomnummeret til tantal.

73 er LXXIII i romertall.

73 betyr beste hilsen. Opprinnelig en anerkjent internasjonal forkortelse i amatørradio ( i morsealfabetet). Brukes ofte som avslutning av en samtale mellom radioamatører.

## Se også
*73
*73 f.Kr.

## Referanser
Åkerfunnet

**Åkerfunnet** er et grav- eller offerfunn fra Åker gård i Hamar i Innlandet. Funnet ble gjort under dyrking på en kolle nord for selve gården mellom 1862 og 1912. I denne perioden ble det funnet 15 gjenstander. I 1992 ble det ved arkeologiske undersøkelser funnet 60 nye gjenstander som tilhørte funnet. Funnet er datert til ca. 575 e.Kr. altså tidlig merovingertid, og besto blant annet av:

* Åkerspenna, en 11&nbsp;cm lang beltespenne av forgylt sølv, bronse og edelstener
* Dekorerte skjoldbeslag
* Skjoldbule
* Deler av et ringsverd med sølv- og bronsedekorerte detaljer
* Stempeldekorerte beslag – muligens deler av skjolddekor
* Bronsespenner fra remutstyr

Gjenstandene er av svært høy kvalitet og har hatt høy symbolverdi. Funnet er nærmest unikt i Norden og på kontinentet. Den nærmeste parallellen er den svært rike båtgraven fra Sutton Hoo i Sør-England. Gjenstandene i Åkerfunnet har derfor blitt satt i sammenheng med et skandinavisk eller kontinentalt ledersjikt i et vidstrakt kontaktsystem.

## Se også
* Naustet ved Åker gård

## Eksterne lenker
* Hedmark fylkeskommunes side om funnet
* ''Makt på færre hender'', artikkel om Åkerfunnet og Åker gård hos Norgeshistorie.no
Aars (slekt)

**Aars** er en norsk slekt opprinnelig fra Danmark. Slekten innvandret til Norge i 1757 fra Jylland i Danmark med navnet fra den danske byen Aars. Innvandreren var Jacob Aars ( død 1807) som senere ble sorenskriver.

I Norge har slektens medlemmer vært bl.a. embetsfolk, jurister og leger.

## Kjente medlemmer av slekten
* Jacob Aars (1736–1807), innvandrer til Norge, sorenskriver i Aker
* Jens Aars (1779–1834), hoffpredikant, sogneprest og stortingsrepresentant 1821-1823
* Nils Frederik Julius Aars (1807–65),sogneprest og stortingsrepresentant 1848-1850 og 1851-1853
* Niels Aars, regjeringsadvokat 1822-1830
* Sophus Christian Munch Aars (1841–1931), jurist, forfatter av ni bøker og friluftsmann
* Jacob Jonathan Aars, skolebestyrer, Aars og Voss' skole, Kristiania
* Kristian Birch-Reichenwald Aars (1868–1917), filosof og statsstipendiat
* Harald Aars (født 1875, død 1945) arkitekt og byarkitekt i Oslo
* Knut Aars,  norsk NATO-ambassadør 1970 – 1971
* Ivar Aars, cand. philol, lektor, lokalpolitiker (Kr F) og lokalhistoriker, Valdres
* Haakon Aars (1941–), overlege, psykiater og sexolog i Oslo
* Jakob Aars, jurist, seniorrådgiver
* Niels Aars Nicolaysen, arkitekt MNAL, Oslo
* Benedicte Aars-Nicolaysen , interiørarkitekt, Oslo 
* Jacob Aars-Rynning, f. 1907,dommer, Herford, Westfalen 
* Jacob Aars,forsker I, dr. polit, statsvitenskap
* Jon Aars, forsker, Norsk Polarinstitutt
* Elisabeth Hagli Aars, skuespiller
* Øystein Aars, f. 1929, statshydrolog

## Seglmerke
Innvandreren Jacob Aars' seglmerke viser et ovalt skjold med monogrammet J A og skjoldet inntil en kvinneskikkelse sittende og holdende en fjærpenn i høyre hånd og en lang hyrdestav i venstre. Ved siden av henne er det to flygende fugler over hverandre. Skjoldet er på et postament og har blader opp fra dette inntil skjoldkanten. Under postamentet og kvinnen er det en gressbakke med en krypende orm. 

Disse figurene er allegorier til innvandrerens yrke og juridiske karriere som prokurator i 1769 og sorenskriver 1774. Etterkommere har brukt samme allegoriske seglmotiv, men med varierende monogram.

## Litteratur
*Haagen Krog Steffens: ''Norske Slægter 1912'', Gyldendalske Boghandel, Kristiania 1911
* *Slekten Aars i Norge*, Oslo 1950
* Hans Cappelen: *Norske [[slektsvåpen]]*, Oslo 1969 (2. opplag 1976), side 33
83 (tall)

**83** (**åttitre**, også skrevet *treogåtti* på riksmål) er det naturlige tallet som kommer etter 82 og kommer før 84.
83 er også et primtall, det neste primtallet er 89. 83 er et oddetall.

83 er atomnummeret til vismut.

83 er LXXXIII i romertall.

## Annet
**83** er også:
*Navnet på en sang skrevet av John Mayer.
89 (tall)

**89** (**åttini**, også skrevet *niogåtti* på riksmål) er det naturlige tallet som kommer etter 88 og kommer før 90.
89 er også et primtall, det neste primtallet er 97. 89 er et oddetall.

89 er det ellevte fibonacci-tallet.

89 er atomnummeret til actinium.

89 er LXXXIX i romertall.
97 (tall)

**97** (**nittisju**, også skrevet *syvognitti* på riksmål) er det naturlige tallet som kommer etter 96 og kommer før 98.
97 er også et primtall, det neste primtallet er 101.

97 er et oddetall.

97 er atomnummeret til berkelium.

97 er XCVII i romertall.
Johan Christian Schønheyder

**Johan Christian Schønheyder** (1742–1803) var biskop i Nidaros fra 1788 til sin død.

## Liv og virke
### Bakgrunn
Johan Christian Schønheyder var sønn av kirurg Johan Franciscus Gottlieb Schønheyder. Han fullførte latinskolen 14 år gammel i 1756.

### Prest
Schønheyder fullførte prestestudiet 18 år gammel. I 1765 dro han til Leipzig og Göttingen, hvor han studerte musikk, matematikk og arabisk. I 1768 ble han kongens reiseprest, fra januar 1769 pastor i Christkirken i Rensborg før han ble slottsprest på Christiansborg samme år. 

I 1771 ble han sokneprest i Trinitatis kirke i København. Denne stillingen hadde han til 1782, da han ble stiftsprost og sokneprest til Vor Frue Kirke i København. I løpet av sin tid ved Vor Frue ble han i 1774 dr. theol. med avhandlingen *Analecta ad theologiam propheticam*.

### Biskop
Som biskop i Nidaros fra 1788 var han på visitasreiser over hele Nord-Norge, i 1790 var han i Vadsø, og han var også i Kautokeino, som den første biskop på lang tid.

Schønheyder kalte Ole Andreas Lindeman til organist i Vår Frue kirke.

Det blir sagt at Schønheyder hadde perfeksjonert seg i elleve språk og talte fem i tillegg til latin. Samisk kan ikke ha vært et av disse, for han er kjent for å ha hatt et fiendtlig forhold til samisk språk. Han mente at språket stod i veien for samenes opplysning og kristendomskunnskaper. Fra sin bispestol i Nidaros arbeidet han for at opplæring for samene skulle foregå på norsk. I *Dansk biografisk Lexikon* heter det «Man kan næppe finde en Biskop, der mindre forstod sit Stifts Befolkning end denne ærlige, oprigtige og sandhedskjærlige Mand.»

Etter en religiøs vekkelse utenfor Trondheim i 1799, tok biskop Schønheyder et oppgjør med Hans Nielsen Hauge. Sammen med prost Steenbuch sto han bak fengslingen av Hauge julaften samme år. Deretter ble Hauge sittende i arresten i Trondheim i tre måneder. 

Delingen av bispedømmet ble utsatt til etter hans død.

## Bibliografi
* 1774 – *Analecta ad theologiam propheticam*. Doktoravhandling
* 1783 – Katekismusforklaring. Ikke autorisert.
* 1798 – *Haandbog i Religion*. Lærebok til latinskolen.

## Referanser


## Eksterne lenker
* Dansk biografisk Lexikon / XV. Bind. Scalabrini – Skanke /side 443
Type 65 (motorvognsett)

**NSB type 65** var den første virkelig store serien med elektriske motorvogner hos NSB. De første fire motorvognene ble levert i 1936 fra Skabo. Vognene var beregnet for å danne et 3-vogns-sett ved å bruke motorvogn, mellomvogn og styrevogn. I starten bygde man om gamle lokaltogsvogner med vognkasse av tre  til dette formålet, men senere ble egne mellom- og styrevogner i samme stil som 65C-motorvognene bygget. Frem til 1952 ble det levert 49 motorvoger fordelt på 3 undertyper. 
Type 65 ble en meget vellykket vogntype og type 67 og type 68 er i stor grad basert på denne. Type 65 ble levert mellom 1936 og 1952. De siste vognene av type 65 ble utrangert i 1994.

## Litra
Vognene av type 65 hadde følgende litra. Merk: dette er litra etter 1970.
* Motorvogn: BM65
* Mellomvogn: B65
* Styrevogn: BFS65 (de fleste) og BDFS65 (enkelte vogner med vognkasse av tre).

## Varianter av motorvogn
* BM 65a – Motorvogner med platekledning. Totalt 14 vogner. 18.508-18.521. Senere 65.08-65.21.
* BM 65b – Motorvogner med platedekning av stål. Totalt 13 vogner. 18.522-18.534. Senere 65.22-65.34.
* BM 65c – Motorvogner med vognkasse som helsveiset konstruksjon. 18.539-18.560. Senere 65.39-65.60. De 22 vognene i c-serien fikk også 17 nybygde mellom- og styrevogner. 
*Trevognene behold sin femsifrede nummerering hele driftstiden. Mellomvognene i serien 18.8xx og styrevognene i serien 18.6xx.
*Mellomvognene av stål fikk etter omnummereringen i 1970 nummerserien 65.61-67.77, styrevognene 65.81-65.97.

## Litteratur
* Nils Carl Aspenberg – Elektrolok i Norge (2001), Baneforlaget

## Eksterne lenker
* 
* Type 65  – NJK Materielldatabasen
* Type 65a – Jernbane.net
* NSB Bm 65b - Jernbane.Net
* NSB Bm 65c - Jernbane.Net
79 (tall)

**79** (**syttini**, også skrevet *niogsytti* på riksmål) er det naturlige tallet som kommer etter 78 og kommer før 80.
79 er også et primtall, det neste primtallet er 83. 79 er et oddetall.

79 er atomnummeret til gull.

79 er LXXIX i romertall.
Holmsen

**Holmsen** (som tildels også bl.a. har brukt navnet **Egeberg**) er en norsk slekt som stammer fra *Holm Hanssøn Buer* (død etter 1659) fra Enebakk, som i 1634 ble eier av storgården Ekeberg. Han var far til lensmann Hans Holmssøn (1617–97), eier av Ekeberg og nabogården Børter. To slektsgrener stammer fra deres sønner, kjent som *Ekeberg-grenen* og *Børter-grenen*.

Til slekten hører bl.a. postmester i Halden og rittmester Andreas Holmsen (1790–1867), bergmester Paul Hansen Birch Holmsen (1822–1900), oberstløytnant Hans Wangensten Holmsen (1815–1903), geologen Andreas Holmsen, historikeren Andreas Holmsen og komponisten Borghild Holmsen.

Elen Marie Holmsdatter Egeberg (1800–78) var gift med slektningen Peder Holmsen Jølsen (død 1874), og deres sønn var brukseier på Ekeberg Holm Jølsen (1833–1906). På Ekeberg ble det drevet sagbruk og telgstensbruk, og Holm Jølsen etablerte også flere fabrikker, herunder cellulosefabrikk og det som ble Skandinavias største fyrstikkfabrikk. Han solgte Ekeberg i 1904 etter å ha kommet i økonomiske vansker. Holm Jølsen var far til oberst Olaf Elias Jølsen og  forfatteren Ragnhild Jølsen. Ragnhild var inspirasjonen for Jens Bjørneboes halvdokumentariske roman *[[Drømmen og hjulet]]* (1964), der livet på gården Ekeberg står sentralt. Ragnhilds søster Gudrun utgav en bok om slekten Holmsen i 1934.

Familiemedlemmer har brukt slektsnavnet Holmsen fra 1700-tallet.

## Slektsvåpen
Slekten fører et våpen med to kryssede sverd og mottoet *volo quod possum*. Våpenet er gjengitt i slektsboken.

## Persongalleri

File:Borghild Holmsen portrait with signature.jpg|Komponisten Borghild Holmsen
Fil:Ragnhild Jølsen.jpg|Forfatteren Ragnhild Jølsen
Fil:Olaf Elias Jølsen.png|Oberst Olaf Elias Jølsen, kommandant på Fossumstrøkets festning 1915-1929.


## Litteratur
* Gudrun Jølsen: *Slekten Holmsen*, 300-årsjubileum 1634–1934, Oslo 1934, revidert utgave 1972 med forord av Andreas Holmsen. ISBN 82-990075-1-8
*Holmsen i Store norske leksikon
* Hans Cappelen: *Norske slektsvåpen*, Oslo 1969 (2. opplag 1976), side 127
Josef Schneider

:*Se også [[Josef Schneider (roer)]]*

**Josef Schneider** (født 5. februar 1906 i Nürnberg i Tyskland, død 18. januar 1998) var katolsk erkebiskop av Bamberg i Vest-Tyskland fra 1955 til 1976. Han ble bispeviet av kardinal Joseph Wendel, erkebiskop av München.

Da han døde i en alder av 91 år var han den eldste katolske biskop i Tyskland, både i alder og i år som biskop.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
* Kardinal Antonio Saverio De Luca (1805-1883 ) *1845
* Erkebiskop Gregor (Leonhard Andreas) von Scherr, O.S.B. (1804-1877) *1856
* Erkebiskop Friedrich Josef von Schreiber (1819-1890) *1875
* Erkebiskop Franz Joseph von Stein (1832-1909 ) *1879
* Erkebiskop Joseph von Schork (1829-1905) *1891
* Biskop Ferdinand von Schlör (1837-1924) *1898
* Erkebiskop Johann Jakob von Hauck (1861-1943) *1912
* Biskop Ludwig Sebastian (1862-1943) *1917
* Kardinal Joseph Wendel (1901-1960 ) *1941
* Erkebiskop *Josef Schneider*

## Referanser
Eduardo Mondlane

**Eduardo Chivambo Mondlane** (født 20. juli 1920 i N'wajahani i distriktet Manjakaze i Gazaprovinsen i Portugisisk Østafrika, drept 3. februar 1969 i Dar-es-Salaam i Tanzania), sosiolog og antropolog, var en av grunnleggerne av og den første presidenten til FRELIMO–partiet i Mosambik, som kjempet for Mosambiks uavhengighet fra kolonimakten Portugal. Han regnes av noen som Mosambiks uavhengighets far, og hans dødsdag markeres som *De Mosambikiske Heltenes Dag* (o Dia dos Heróis Moçambicanos).
## Liv og virke
### Bakgrunn, utdannelse
Han var den fjerde av seksten sønner av en høvding i den bantu-språklige shangaan-stammen. Han arbeidet som gjeter til han var 12 år. Han gikk på flere forskjellige grunnskoler før han begynte på en sveitsisk-presbyteriansk skole. 

Siden han ikke kunne gå på videregående skole i Mosambik, startet han ved kirkens skole i Lemana i Transvaal i Sør-Afrika. Han startet på Witwatersrand Universitet i Johannesburg, men ble utvist fra Sør-Afrika etter bare ett år der i 1949 etter apartheid-regjeringens oppkomst og en utlendingelov den innførte. 

I 1951, i en alder av 31 år, begynte han på Oberlin College i Oberlin i Ohio i USA og fullførte i 1953 en eksamen i antropologi og sosiologi. Han fortsatte sine studier ved Northwestern University i Evanston, Illinois. Mondlane fikk doktorgrad i sosiologi fra universitetet og giftet seg med Janet Rae Johnson, en hvit amerikansk kvinne fra Illinois som da bodde i en drabantby av Chicago. Hun ble senere minister i det fra 1975 uavhengige Mosambiks regjering.

### Forsker, akademiker
Han slo inn på en forskerkarriere innen sine fagfelt, og ved et engasjement for FN bragte den ham til oppdrag i Øst-Afrika. Han ble også ansatt av Syracuse University der han bygde opp dets Østafrikastudier.

### Politiker, opprørsleder
I 1961 besøkte Mondlane Mosambik, på invitasjon fra den sveitsiske misjonen. Han hadde da kontakt med nasjonalister fra forskjellige grupperinger, og ble overbevist om at tiden var inne for å etablere en mosambikisk frigjøringsbevegelse. 

Tre regionalt baserte mosambikiske nasjonalist- og frigjøringsbevegelser ble dannet på den tiden, med sete i forskjellige land. Mondlane forsøkte å forene de tre bevegelsene, og sammen med Tanzanias president Julius Nyerere lyktes han med det. Frente de Libertação de Moçambique (FRELIMO) ble etablert i Dar-es-Salaam 25. juni 1962, og Mondlane ble valgt til bevegelsens første president. 

Hovedkvarteret til FRELIMO ble lagt til Dar-es-Salaam i 1963. Støttet både fra Vesten og Sovjetunionen startet FRELIMO en geriljakrig i 1964 for å skaffe Mosambik uavhengighet fra Portugal.

### Død
En bombe ble montert i en bok og sendt til ham i FRELIMOs sekretariat i 1969. Da han åpnet den hjemme hos Betty King, en amerikansk venn, eksploderte den og drepte ham. Hvem som stod bak drapet, har historikere hatt forskjellige omfatninger om; portugiserne (ved PIDE), eller en fraksjon innen FRELIMO. 

Mosambiks første universitet, grunnlagt i Maputo i 1963, heter nå *Universidade Eduardo Mondlane*.

## Referanser


## Eksterne lenker
*
101 (tall)

**101** (*ett hundre og en*) er det naturlige tallet som kommer etter 100 og kommer før 102.
101 er et primtall og sammen med 103 danner de et tvillingprimtall, det neste primtallet er 103.

101 er et oddetall.

101 er atomnummeret til mendelevium.

101 er CI i romertall.

## Annet
**101** er også:
*Den nest høyeste bygningen i verden, Taipei 101.
*Et konsertalbum og film av Depeche Mode.
*Antallet knapper på et standard tastatur.
103 (tall)

**103** (*ett hundre og tre*) er det naturlige tallet som kommer etter 102 og kommer før 104.
103 er et primtall og sammen med 101 danner de et tvillingprimtall, det neste primtallet er 107. 

103 er et oddetall.

103 er atomnummeret til lawrencium.

103 er CIII i romertall.

## Annet
**103** er også:
*Den laveste poengsummen som er umulig å oppnå med to dart-piler.
*Antallet arter av kråker.
107 (tall)

**107** (*ett hundre og sju* eller *ett hundre og syv*) er det naturlige tallet som kommer etter 106 og kommer før 108.
107 er et primtall og sammen med 109 danner det et tvillingprimtall, det neste primtallet er 109.

107 er et oddetall.

107 er atomnummeret til bohrium.

107 er CVII i romertall.

## Annet
**107** er også:
*Navnet på bilen Peugeot 107.
109 (tall)

**109** (*ett hundre og ni*) er det naturlige tallet som kommer etter 108 og kommer før 110.
109 er et primtall og sammen med 107 danner de et tvillingprimtall, det neste primtallet er 113.

109 er et oddetall.

109 er atomnummeret til meitnerium.

109 er CIX i romertall.
113 (tall)

**113** (*ett hundre og tretten*) er det naturlige tallet som kommer etter 112 og kommer før 114.
113 er også et primtall, det neste primtallet er 127. 113 er et oddetall.

113 er atomnummeret til nihonium.

113 er CXIII i romertall.

## Annet
*Det landsomfattende telefonnummer (nødnummer) for ambulanse og legehjelp.
*Navnet på den franske hiphop-gruppa 113.
*Den norske TV-serien *[[113 (TV-serie)|113]]*.
114 (tall)

**114** (*ett hundre og fjorten*) er det naturlige tallet som kommer etter 113 og kommer før 115. 114 er også et overskuddstall.

114 er et partall.

114 er atomnummeret til flerovium.

114 er CXIV i romertall.
112 (tall)

**112** (*ett hundre og tolv*) er det naturlige tallet som kommer etter 111 og kommer før 113. 112 er også et overskuddstall.

112 er et partall.

112 er atomnummeret til Copernicium.

112 er CXII i romertall.

## Annet
112 er også:
*Nødnummeret i noen deler av verden. Det er nummeret til politiet i Norge
Shangaan

**Shangaan** eller **vatsonga** er en stor folkegruppe i det sørlige Mosambik i provinsene Gaza og Maputo. Der er også en stor shangaan-gruppering i Limpopo i Sør-Afrika hvor de som oftest kalles **tsonga**. De snakker xitsonga og de europeiske språkene portugisisk, afrikaans og engelsk. Shangaan er hovedsakelig kristne, delt i katolikker eller protestanter i både Mosambik og Sør-Afrika.
 
Shangaanerne styrte en gang Gaza-riket skapt av Soshangaane, hvis hovedstad var basert i Mosambik på dagens grense med Zimbabwe. Gaza-riket bestod av deler av det som nå er det sørøstlige Zimbabwe og strakte seg fra Save-elva ned til det sørlige delen av Mosambik og dekket delene som nå består av provinsene Sofala, Manica, Inhambane, Gaza og Maputo i Mosambik og deler av Sør-Afrika. Soshangaane flyttet hovedstaden fra Mossurize til Gaza. Etter hans død, overtok hans sønn Muzila makten og etter Muzila kom Ngungunhane som ble fengslet av portugiserne i Mandlakazi (nå  provinsen Gaza) i 1895.

## Eksterne lenker
* 
* Tsonga
Tveitetunet

**Tveitetunet** (Nordigard Tveiten) i Valle er en gård som siden 1969 har vært museum tilknyttet Setesdalsmuseet. 

Gården var hjemmet til lensmann og eidsvollsmannen Olav Knutsson Tveiten.  Gårdstunet består av badstue, arrest, våningshus, loft (stabbur) og løe. Den eldste delen av våningshuset kan dateres tilbake til 1596, sannsynligvis opprinnelig en årestue som siden har blitt modernisert.  Loftet er også gammelt, årstallet 1645 er inngravert.

Valleutstillingen holdes på Tveitetunet hvert år. 29. juli holdes Olsokstevnet på tunet, med utdeling av Valle kommunes kulturpris.

## Litteratur
Kirsten Hellerdal: *Ole Knutsen Tvedten og Tveitetunet i Valle i Setesdal*; i Jørn Holme(red.): *De kom fra alle kanter - Eidsvollsmennene og deres hus,* Cappelen Damm 2014, s. 314-319. ISBN 978-82-02-44564-5
Wienerøl

**Wienerøl** er et gyllent, undergjæra øl med en alkoholstyrke på 4,4 % eller høyere. Wiener er en av de klassiske, moderne ølstilene som ble utvikla under den industrielle revolusjon på 1800-tallet.

Betegnelsen er lite brukt på etiketter og i markedsføring – i Østerrike går det under betegnelsen *spezial*; i Tyskland er Märzen et wienerøl. I Norge er øl som går under betegnelsen *spesial* av wienertype, og også det sterkere exportølet.

## Referanser
Dortmunder

**Dortmunder** er en lys, undergjæra øltype, en anelse mørkere enn pilsner. Den ble utvikla i den tyske byen Dortmund, og er en av de klassiske, moderne ølstilene som brygges i mange land, men ikke nødvendigvis med betegnelsen dortmunder på etiketten. I Tyskland kalles den ofte *blond*, men også øl som går under betegnelsen *export* kan være dortmunderøl. I Nederland og Belgia brukes forkortelsen *dort*.

Dortmunder er mindre humlet enn pilsner, men har mer humle og mindre maltsmak enn münchener. Alkoholstyrken er mellom 4 og 5 %.

## Referanser
Bokkøl

**Bokkøl** er vanligvis et mørkt, sterkt, søtt og maltrikt, undergjæret øl. I de fleste land brukes betegnelsen *bock*.

Opphavet til bokkølet skal finnes i hansabyen Einbeck (også omtalt som Eimbock) i Niedersachsen på 1300-tallet, der bryggeriet skilter med betegnelsen *ur-bock*. Seinere forskjøv tyngdepunktet for bock seg til München. Bokkøl har lange tradisjoner også i Norge, da Nansens Fram-ekspedisjon forlot Christiania den 24. juni 1893 hadde de rikelig med norsk bokkøl ombord.

Bokkøl er som regel mørkt på farge, men i Tyskland brygges også flere lysere sorter, disse omtales ofte som maibock og helles-bokk. Bokkøl har en alkoholstyrke på minst 4,8 %. Flere norske bryggerier som Aass brygger bokkøl med en alkoholstyrke på 6-7 %, og Mack Bryggeri har sin Julebokk i det faste utvalget på Vinmonopolet med en styrke på hele 9%. I Tyskland brygges også et enda sterkere doppelbock. 

Bokkøl er svært mektig og har gjerne en karakteristisk karamellsmak på grunn av malten, og egner seg utmerket som drikke til søt mat og desserter, som et alternativ til portvin.

## Referanser
Doppelbock

**Doppelbock** er en sterkere variant av bokkøl, mørkt og maltrikt og med en alkoholstyrke på mellom 6,0 og 10,5 %.

Doppelbock brygges ved et stort antall bryggerier i Tyskland. De første som brygget denne øltypen, var italienske munker i Bayern. De kalte ølet sitt for Salvator («Frelseren») – etter det er det blitt tradisjon at doppelbockmerkene ender på *-ator*. Paulaner i München brygger fortsatt den originale Salvator.

Doppelbock er ikke primært en tørstedrikk, men kan drikkes som en aperitiff eller som dessertøl. Den serveres temperert.
Münchener

**Münchenerøl** eller **münchner** er et undergjæra øl med en mørkebrun farge og rik maltsmak uten å være søtt.

Navnet stammer fra den stilen som ble utvikla i München i siste halvdel av 1800-tallet, og münchener er en av de klassiske, moderne øltyper. Tidlig på 1900-tallet kom en lysere type, slik at det i dag skilles mellom lys (*hell*) og mørk (*dunkel*) münchener. Den lyse er etter hvert blitt dominerende på markedet. Alkoholstyrken var opprinnelig mellom 3,25 og 3,8&nbsp;% – i dag ligger den mellom 4,5 og 6,0&nbsp;%.

Utviklinga av münchenerølet kan for en stor del tilskrives bryggermester Gabriel Sedlmayr i München. Han er en av dem som utvikla undergjæringsmetoden for øl i Europa på 1800-tallet, og han innførte en rekke tekniske forbedringer som gjorde brygging til en moderne industri. Med hans vitenskapelige og handverksmessige innsikt og moderne teknikk ble hele bryggeprosessen og det ferdige resultatet mer forutsigbart; bl.a. samarbeida han med Louis Pasteur i studiet av gjæringsprosessen.

Det norske bayerølet er et forholdsvis mørkt münchenerøl.
Korsets Seier

***Korsets Seier*** er et helgebilag fra avisen Dagen som utgis hver fredag.

I september 2019 ble avisen kjøpt opp av Dagen, og ble fra da av distribuert som et bilag til avisen hver fredag.
  
Før oppkjøpet var Filadelfiaforlaget AS konsernnavnet for selskapet *Korsets Seier Publikasjoner AS*. Hovedproduktet var da ukeavisen *Korsets Seier*, men også månedsbladet *[[LivsGlede]]*, samt tidsskriftet *[[Lederskap (tidsskrift)|Lederskap]]*.

## Historie
Metodistpresten Thomas Ball Barratt hadde under sin amerikatur i 1906 en sterk åndelig (kristen) opplevelse. Etter hjemkomst til Norge begynte en serie med vekkelsesmøter i Kristiania, våren 1907. Barratt måtte til sist bryte med metodistene og ble grunnlegger av den norske pinsebevegelsen. Allerede i 1904 hadde Barratt startet avisen *[[Byposten]]*, mens han var prest i metodistkirken. I 1910 skiftet avisen navn til *Korsets Seier*.

Tidsskriftet var lenge pinsebevegelsens hovedorgan i Norge.

I 2019 ble avisen kjøpt opp av Dagen.

## Opplag
Bekreftede netto opplagstall fra Mediebedriftenes Landsforening:

## Referanser





## Eksterne lenker
* 
*  Pinsebevegelsen i Norge
Aitaroun

**Aitaroun** (eller **Aytaroun**) (Arabisk:  **نورﺗﯾﻋ**) er en landsby i det sørlige Libanon. Landsbyen ligger på 650 meters høyde, 4 km fra distriktshovedstaden Bint Jbeil. Navnet kommer av *Itruma*, som betyr vakker lukt. Aitaroun har rundt 3&nbsp;000 innbyggere, overveiende sjiamuslimer. Dessuten bor (2006) mange av dens tidligere innbyggere i utlandet (Tyskland, Australia, Canada, Frankrike). 

Landsbyen er en av de stedene som ble bombardert av det israelske flyvåpen i juli 2006. Den ble hardt rammet i krigen med Israel i 2024.  

## Referanser